બોરસદ તાલુકાના ભાદરણ ગામે ડભાસી મહોલ્લામાં રહેતા રાજકુમાર લક્ષ્મણભાઈ તૈલીની બોરસદ તાલુકાના કીંખલોડ ચોકડી આવેલા શનેશ્વર કોમ્પ્લેક્સમાં વાસણની દુકાન આવેલી છે. મંગળવારે રાજકુમાર દુકાન બંધ કરીને ઘરે ગયા હતા. દરમિયાન ત્રાટકેલા તસ્કરોએ રાજકુમાર તૈલીની દુકાનનું શટર તોડી રોકડ રકમ તેમજ વાસણ મળી રૂ.૨૯,૫૯૦ તેમજ નજીકમાં આવેલા એક દુકાનનું શટર તોડી રોકડ રકમ તેમજ કરિયાણું મળી રૂ.૧૬,૯૫૦ મળી કુલ રૂ.૪૬,૫૪૦ની મત્તા ચોરી હતી. સાથે જ નજીકમાં આવેલ હોન્ડા કંપનીના શોરૂમના તાળા તોડી સમગ્ર વિસ્તારમાં તસ્કરોએ તરખાટ મચાવી દીધો હતો.